เรื่องร้องเรียน: ตั้งแต่เผิดเสรีกัญชา บ้านที่อยู่ฝั่งตรงข้ามห้องนอนก็ออกมาสูบกัญชาหน้าบ้านตลอดทุกวันเลยค่ะ เมื่อก่อนเราไปมหาลัย เลยไม่ได้กลิ่น แต่ช่วงนี้ปิดเทอมเรากลับมาอยู่บ้าน ไม่ว่าจะตากผ้าตอนเช้า นั่งดูทีวีอยู่กับพ่อแม่ในบ้านก็จะได้กลิ่นกัญชาที่เค้าสูบลอยเข้ามาในบ้าน เหม็นมากๆค่ะ เราค่อนข้างกลัวที่จะไปแจ้งกับเขาโดยตรง เรากลัวโดนทำร้ายเลยเพราะผู้ใหญ่ในบ้านของเขาค่อนข้างเสียงดัง ได้แต่เก็บภาพมาเป็นหลักฐานค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ลงพื้นที่ตรวจข้อเท็จจริงเมื่อวันที่ 3 สิงหาคม 2566 ตามสถานที่ที่ได้รับเเจ้ง จากการตรวจสอบพบว่า เจ้าของบ้านมีการสูบกัญชา ทั้งนี้เจ้าของบ้านได้แจ้งว่าจะหาอุปกรณ์เสริมที่สามารถเก็บกลิ่นและควันได้ และเจ้าหน้าที่จึงกำชับห้ามกระทำการใดๆที่อาจก่อให้เกิดกลิ่นและควันจากการสูบกัญชาจนส่งผลกระทบต่อผู้พักอาศัยบริเวณใกล้เคียง ห้ามมีการสูบกัญชาภายนอกที่พักอาศัย และให้มีการปิดบ้านพักอาศัยอย่างมิดชิด มิให้ก่อให้เกิดกลิ่นหรือควัน ส่งผลกระทบต่อผู้พักอาศัยบริเวณใกล้เคียง
ความเห็นของผู้แจ้ง: ตอนที่เจ้าหน้าที่มาแจ้งเราได้ยินช่วงหลังที่เขาบอกเราว่า เราเปิดปิดไฟห้องมานั่งจับผิดเขา จึงอยากจะขอพูดตรงๆว่าตรงนั้นคือห้องนอนของเรา บางทีถ้าเราออกไปห้องน้ำไปทำอะไรเาก็ต้องปิดไฟไหม บางทีแค่ขึ้นมาเอาของก็ไม่ได้เปิดนาน ละควันที่เขาสูบมันลอยเข้ามาอีกทั้งญาติผู้ใหญ่ของบ้านนี้ออกมาคุยกันหน้าบ้านทุกเช้าด้วยเสียงที่ดังมาก จนทำให้เราต้องย้ายไปนอนห้องเดียวกับพ่อแม่ คุณบอกว่าที่ต่างจังหวัดสูบได้ไม่มีปัญหา แต่นี่คือกทม.บ้านเรือนมันอยู่ติดกัน กลิ่นลอยเข้ามาไม่ใช่เรื่องแปลกอะไรเลย การที่เขาจะสูบกัญชาหรือไม่เราไม่ได้มีปัญหา อยากสูบก็สูบไป "แต่" รบกวนไปสูบในสถาณที่ๆมิดชิด เพราะก่อนเปิดกัญชาเสรี เขายังสูบในบ้านให้เราไม่เคยได้กลิ่นได้เลย ถ้าคุณจะมาอ้างว่าที่ตจว.ทำได้ งั้นก็ให้คุณกลับไปสูบที่ตจว.เถอะค่ะ เพราะบ้านเราไม่มีใครสูบอะไรเลยแม้แต่บุหรี่ พ่อกับแม่เราต้องมานั่งทนดมกลิ่นคุณสูบกัญชาเป็นปีๆ จนเราทนไม่ไหวเพราะช่วงนี้มันบ่อยขึ้นและเหม็นมากขึ้นมากๆ ถ้าคุณนั่งอยู่ในบ้านอยู่ดีๆแล้วมีกลิ่นอะไรก็ไม่รู้เหม็นๆ แสบจมูกลอยเข้ามาในบ้าน คุณจะไม่หาสาเหตุเลยใช่ไหม จะนั่งทนดมจนกลิ่นมันหายไปเองเลยใช่ไหม เราไม่ได้ห้ามคุณสูบกัญชา แต่เรารู้สึกไม่โอเคที่คุณพูดพาดพิงและกล่าวหาว่าเราจ้องจะจับผิดเขาตลอดเวลา ห้องนอนที่คุณสูบกัญชาแล้วมองมาตลอดคือห้องนอนเรา แล้วเราก็ต้องใช้ชีวิตอย่างหวาดกลัวในบ้านตัวเอง แบบนี้ถูกแล้วเหรอ?   ขอบคุณเจ้าหน้าที่ที่ช่วยดำเนินการอย่างรวดเร็วทุกท่านค่ะ   อยากขอเสริมว่าถ้าหากครั้งหน้าเราพบเห็นว่าเขายังสูบกัญชาหน้าบ้านอีกไม่ว่าจะที่เดืม หรือเขยิบมานั่งใกล้ๆรั้วเพื่อให้ต้นไม้บัง(ที่เราเข้าใจว่าหลังจากเจ้าหน้าที่มาเขาเข้าไปสูบในบ้าน แต่เปล่า เขาเขยิบมานั่งใกล้ๆริวรั้วเพื่อให้ต้นไม้บังตัวเขาแทน ซึ่งทำให้ควันลอยเข้าบ้านเรามากขึ้น) ถ้าหากยังมีครั้งหน้าแล้วเราต้องแจ้งเจ้าหน้าที่อีก ขอให้เจ้าหน้าที่แจ้งและนัดเราล่วงหน้าอย่าง1-2วัน เพื่อที่จะได้ให้ญาติผู้ใหญ่ของเราได้เข้าไปเจรจากับเขากับเจ้าหน้าที่ด้วยกัน เพื่อแจ้งให้เขารับทราบถึงปัญหาที่เราต้องเจอมาตลอดเกือบ1ปี เหมือนกันค่ะ ขอบคุณเจ้าหน้าที่ทุกท่านอีกครั้งค่ะ
พื้นที่: แขวงบางโคล่ เขตบางคอแหลม กรุงเทพมหานคร